Három kislányt gázolt el a zebrán egy autós
MTI2008.02.03. 17:54
Három kislányt gázolt el a zebrán egy autós Zalaegerszegen szombaton. Az egyik gyerek súlyosan, a másik kettő könnyebben sérült meg - közölte vasárnap a Zala Megyei rendőrkapitányság szóvivője. Takács Csaba szóvivő szerint a 12-13 év körüli kislányok együtt haladtak át a kijelölt gyalogátkelőn, amikor az odaérkező autós elütötte őket. A kocsit vezető zalaegerszegi férfinél felmerült az ittasság gyanúja, ezért a rendőrök vérvételre szállították. A jogosítványát még a helyszínen bevonták, a baleset pontos körülményeinek tisztázására eljárást indítottak.
Cserbenhagyásos gázolás a zebrán
Cserbenhagyásos gázolás Debrecenben
ZalaegerszegrendőrkékfénybalesetZala megye